שבעת חטאי המוות
הדמויות > שבעת חטאי המוות

שבעת חטאי המוות הם מסדר אבירים בממלכת ליונס, המסדר הוקם על ידי מליאודס ומורכב משבעה אבירים שכביכול ביצעו פשע חמור ואין להם מקום אחר להשתייך אליו, לכל אחד משבעת האבירים במסדר קיים קעקוע בצורת חיה המאפיינת את ״החטא״ שלכאורה ביצע, לכל אחד מחברי המסדר קיים ״אוצר קדוש״ שזהו נשק קסום יחודי בשבילו. בהמשך הסדרה אנו מגלים כי מליאודס הקים את המסדר בהמלצת מרלין כדי להילחם בבו העת כנגד עשרת הדיברות.
חברי המסדר:
מליאודס: חטא הזעם, קעקוע דרקון - המפקד והמקים של מסדר האבירים - שבעת חטאי המוות. הוא מנהל פאב על גבי חזיר ענק בשם מגבעת החזיר (באנגלית: The boar hat). במראהו החיצוני נראה כמו ילד בלונדיני בן 14, אף שבפועל הוא שד בן כ־3000 שנים. מליאודאס לרוב רגוע וחייכן גם בסיטואציות מסכונות ובעל כוח חזק בהרבה משאר האנשים בממלכה, מליאודס מחזיק באוצר הקדוש  לוסטואין (Lostvayne) שמאפשרת לו ליצור כפילים של עצמו, והמתקפה המזוהה איתו היא ״החזר מלא״ המסוגלת להחזיר מתקפות עם אופי קסום בעוצמה כפולה לתוקף. מליאודס הוא אחיו של זלדריס ובנו של מלך השדים ואף נחשב ליורשו, בעבר היה מפקד עשרת הדיברות ונלחם בשבט האלילות אך לאחר שנפגש עם אליזבת' התאהב בה ובגד בשבט השדים, בעקבות כך מלך השדים קילל אותו בחיי נצח ויחד עם הקללה של אליזבת' נגזר עליו לראות אותה מתה שוב ושוב ושוב, מטרתו במסעו הארוך היא להסיר את הקללות מעליו ומאליזבת'. בסוף הסדרה נשוי לאליזבת ויש לו ילד בשם טריסטן. חטאו של מליאודס הוא השמדת ממלכת דנאפור בעקבות זעמו על רצח ליז'.
באן: חטא החמדנות, קעקוע שועל - גנב לשעבר מגזע בני האדם, באן נהפך לבן אלמוות לאחר ששתה מגביע המים של המעין הקדוש ביער מלך הפיות, חברו הטוב ביותר של מליאודס ומשמש כטבח במגבעת החזיר , באן מחובר מאוד להוק וקורא לו מאסטר. מטרת חייו של באן היא להחזיר לחיים את אהובתו הפיה איליין לאחר שלא הצליח להגן עליה בקרב נגד שד אדום, כוח הקסם של באן נקרא "גניבה" והוא מאפשר לו לגנוב את כוח הקסם של היריב. בסוף הסדרה נשוי לאיליין ויש לו בן בשם לנסלוט. חטאו של באן הוא גניבת המעיין הקדוש של יער הפיות והרג השומרת הקדושה איליין, אך למעשה באן היה אהובה של איליין וניסה להצילה מפני השד האדום.
קינג (הרלקווין): חטא העצלנות, קעקוע גריזלי - קינג הוא מלך הפיות השלישי, קינג מחזיק בחנית האגדית צ'אסטיפול (Chastiefol) ומשתמש בה כדי להילחם. אחיה של איליין. אדיש וחסר ביטחון עצמי. מאוהב בדיאן, שאותה למעשה הכיר עוד לפני שהצטרפו למסדר, אך קינג השכיח מדיאן את זכרונותיה מתקופה זאת במטרה לשמור עליה. בהמשך הסדרה קינג מפתח את הפוטנציאל שלו ומצמיח כנפיים. בסוף הסדרה נשוי לדיאן. חטאו של קינג הוא נטישת ממלכתו ל־700 שנים ובזמן היעדרותו ממלכתו נהרסה על ידי שד אדום ואחותו איליין מתה.
דיאן: חטא הקנאה, קעקוע נחש - דיאן היא ענקית ובעלת כוח לשלוט באדמה - תופעה נדירה בשבט הענקים, דיאן נטשה את שבט הענקים כי סירבה להמשיך להילחם בשבילם. בעבר הייתה מאוהבת במליאודס, אך כשזיכרונה חזר אליה הבינה שהיא מאוהבת בקינג. דיאן מחזיקה באוצר הקדוש "גידעון" פטיש ענק שיש לו יכולת ליצור גלים סייסמיים.
גות'ר: חטא התשוקה, קעקוע עז - גות'ר הוא בובה בעלת קסם שפותחה על ידי שד בעל אותו שם מעשרת הדיברות בצלם אהובתו, הוא לא בן אנוש ומרבה לנתח את ההתנהגות של האנשים סביבו. בגלל חוסר הבנתו ביחסים חברתיים מרבה לפלוט הערות חסרות טאקט, התאהב בנדיה אחותו של המלך, לאחר שאיבד את אהובתו נדיה השתמש בכוחו על עצמו וגרם לעצמו לאבד את זכרונו וכתוצאה מכך גם איבד את מרבית כוחו, אך לאחר שקיבל את ליבו בחזרה זכרונו וכוחו האמיתי חזרו ואישיותו נעשית יותר פתוחה. חטאו של גותר' הוא רצח נדיה ורצון של בובה להפוך לבן אדם, אך זאת לא האמת ונדיה מתה ממחלה.
מרלין: חטא הגרגרנות, קעקוע חזיר הבר - מרלין היא מכשפה בעלת קסם אדיר, מרלין היא הקוסמת והיועצת של המלך ארתור מקמלוט, מרלין היא חכמה ובעלת ידע נרחב על קסם, דבר שבגללו חברי הצוות מרבים להיעזר בה. בהמשך הסדרה מתגלה על עברה שהיא הבת של בליאלואין מכשף רב עוצמה. עזבה יחד עם ארתור בסוף הסדרה. חטאה של מרלין הוא השמדתה של בליאלואין מולדתה בעקבות חמדנותה ועסקיה מול מלך השדים ומנהיגת שבט האלילות.
אסקנור: חטא הגאווה, קעקוע אריה - אסקנור היה נסיך אבוד שננטש על ידי הוריו עקב כוחו הרב שנחשב למקולל, הקסם של אסקנור נקרא "שמש" והוא מקנה לו כוחות אדירים ביום, האישיות של אסקנור וכוחותיו תואמים לזמן ביום כשבלילה הוא חלש, עניו ורגיש וככול שהשמש מתקרבת אל מרכז השמיים הוא נהיה יותר חזק, גאוותן ורברבן. ידוע בתור החזק ביותר במסדר שבעת חטאי המוות. משורר ומומחה למשקאות, הוא משמש בתור מוזג במגבעת החזיר לאחר שהפאב שלו נהרס, אסקנור מחזר אחרי מרלין ולכן מקנא בארתור שמקבל את רוב תשומת הלב ממנה. בעונה האחרונה מגלים כי מקור כוחו נובע מחסד המלאכים ״שמש״ שהיה שייך למלאך הראשי החזק ביותר ״מאל״.